CELEX: 22013D0219
Language: et
Date: 2013-12-13 00:00:00
Title: EMP ühiskomitee otsus nr 219/2013, 13. detsember 2013 , millega muudetakse EMP lepingu I lisa „Veterinaar- ja fütosanitaarküsimused”

22.5.2014   
            
            
               ET
            
            
               Euroopa Liidu Teataja
            
            
               L 154/12
            
         EMP ÜHISKOMITEE OTSUS
   nr 219/2013,
   13. detsember 2013,
   millega muudetakse EMP lepingu I lisa „Veterinaar- ja fütosanitaarküsimused”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 25. juuli 2013. aasta rakendusotsus 2013/404/EL, millega lubatakse Saksamaal keelata oma territooriumil teatavate vastavalt nõukogu direktiivile 2002/53/EÜ ühtsesse põllukultuuride sordilehte kantud kanepisortide turustamine (1).
            
         
               (2)
            
            
               Käesolevas otsuses käsitletakse fütosanitaarküsimustega seotud õigusakte. Fütosanitaarküsimusi käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (3)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa III peatüki pealkirja „ÕIGUSAKTID, MIDA EFTA RIIGID JA EFTA JÄRELEVALVEAMET NÕUETEKOHASELT ARVESSE VÕTAVAD” all lisatakse punkti 83 (komisjoni rakendusotsus 2012/340/EL) järele järgmine punkt:
   
               „84)
            
            
               
                  32013 R 0404: komisjoni rakendusotsus 2013/404/EL, 25. juuli 2013, millega lubatakse Saksamaal keelata oma territooriumil teatavate vastavalt nõukogu direktiivile 2002/53/EÜ ühtsesse põllukultuuride sordilehte kantud kanepisortide turustamine (ELT L 202, 27.7.2013, lk 33).”
            
         Artikkel 2
   Rakendusotsuse 2013/404/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 14. detsembril 2013. aastal, tingimusel et kõik EMP lepingu artikli 103 lõike 1 kohased teated on edastatud (2).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 13. detsember 2013
      
         
            EMP Ühiskomitee nimel
         
         
            eesistuja
         
         Thórir IBSEN
      
   
   
      (1)  ELT L 202, 27.7.2013, lk 33.
   
      (2)  Põhiseadusest tulenevaid nõudeid ei ole nimetatud.